**Αξιολόγηση του ιστολογίου :**

<https://mathemartics1.wordpress.com/>

Πρόκειται για μια προσπάθεια μαθητών της Γ’ τάξης του Πρότυπου Πειραματικού Γυμνασίου του Πανεπιστημίου Πατρών να προσεγγίσουν τα μαθηματικά μέσα από την τέχνη. Αυτό δείχνει από μόνο του ότι πρόκειται για ένα ερασιτεχνικό ιστολόγιο, αρκετά αξιόπιστο κατά τα άλλα, αφού πρόκειται για εκπαιδευτικό ιστολόγιο, λογικά υπό την επίβλεψη του αναφερόμενου σχολείου. Περιλαμβάνει κάποιες παρουσιάσεις και καλλιτεχνικές δημιουργίες, λίγες όμως. Το υλικό του δεν είναι αρκετό και πέρα από αυτό δε γίνεται και σαφής ο σκοπός του ιστολογίου και η χρησιμότητά του. Επιπλέον δεν αναφέρεται πουθενά ημερομηνία ή τελευταία ενημέρωση του ιστολογίου για να βλέπει ο επισκέπτης πόσο πρόσφατα ενημερωμένο είναι.

Όσον αφορά την αισθητική είναι έξυπνο το λογοπαίγνιο του τίτλου του blog. Το περιβάλλον διεπαφής είναι αρκετά όμορφο, απλό, εύχρηστο και λειτουργικό, αλλά λόγω έλλειψης υλικού φαίνεται ημιτελές. Εκτός αυτού, θεωρώ πως δε θα έπρεπε να γράφονται τα ονοματεπώνυμα των μαθητών.

Το google form μου :

<https://docs.google.com/forms/d/e/1FAIpQLSf0KJsYCKypD6msno2Q7_ltrQaqdpDDDPBYKLd4iU9XTrfONA/viewform?usp=sf_link>